Njangale mu bees mi\nKépp du dégg nag lii ma leen wax mel ni nit ju am xel, ku tabax këeram, samp ko ciw doj. (1)\nBa nu noppee, taw bi daldi sóob, wal mi ñëw, ngelaw li jóg, ñu dal ci kaw kër ga; waaye màbbul, ndaxte mu ngi jàpp ca doj wa. Waaye képp ku dégg lii ma leen wax, te jëfewuloo ko, dinga mel ni ju ñakk xel, ku tabax këram ci gànnuus bi. Ba mu noppee, taw bi daldi daldi sóob, wel mi ñëw, ngelaw li jóg, ñu dal ci kaw kër ga, mu màbb, ba ne tasar. (2)\nDa fa amoon ñaari nit yu dem ca kër Yàlla ga, di ñaan. Ken ki ab Farisiya la, ki ci des juutikat. Farisiya baa nga taxaw, di ñaan ci xelam naan: Yaw Yàlla ga, maa ngi lay sant ci li ma melul ni ñeeneen ñiy sàcc, di def lu jubadi te di njaaloo, rawatina juutikat bii. Ayu - bés gu nekk damay woor ñaari yoon, di joxe asaka ci lépp lu ma wuut.\nWaaye juukikat ba moom, ma nga fu sore , ca gannaaw, ci biir kër Yàlla ga, te bëggula siggi sax xool ca asamaam sa. Waaye ma ngay fëgg dën nam te naam: Yaw Yàlla, yërëm ma man miy bàkkaarkat.\nMaa ngi leen koy wax, nit kooku, ba muy ñibbi këram, moom la Yàlla átte ni ju jub; ndaxte képp kuy yekkatiku dees na la suufeel, te kuy suufeelu, ñu yekkati la.\nBàyyileen xale yi, ñu ñëw ci man, te buleen tere, ndaxte ñu mel ni ñoom ñoo yelloo nguuru Yàlla. Ki woyeful ni xale, nangu nguuru Yàlla doo ci mëna dugg. (3)\nKu fas yéene wey ci bëgg-bëggu Yàlla, dina xam ndax sama ngjangale ci Yàlla la jòge walla ci sama coobare. Li may jàngale jóggewul ci man, waaye ci ki ma yónni la jóge. (4)\nDina am jamano jo xam ne, du ci tund wala du ci Yérusalem ngeen di jaamoo Baay bi. Nun yaawut yi, xam nanu li nuy jaamu, ndaxte kiy musal àddina ci Yawuut la joge. Gëmal lii: Jamanoo dina ñëw, te agsi na ba noppi ñiy jaamu Yàlla Baay bi dunu seet ci tund bii wale ci bale. Te kenn du ne mu ngii wale wale mu nga fale.\nJaamu kat Yàlla yi dëgg dinañu jaamu Baay bi ci xel ak ci dëgg. Ñooñu nag, ñooy jaamu Baay bi, ni mu ko bëggee. Noonu, bu ñu noppee ñoom, doj yiy xaacu. (5)\nNdax njaguleen la Dawuda defoon, ba mu xiifee moom ak ña mu àndaloon? Xanaa yéguleen ni mu dugge woon ci kër Yàlla ga, gis fa mburu ya ñu njébbal Yàlla, nu daldi ko lekk. Fekk loolu jaaduwul mu lekk ca moom walla ña mu àndaloon ci yoonu Musaa. Te it ndax jánguleen ci yoonu Musaa, ne sëriñ sa ca kër Yàlla ga teraluñu bésu noflaay bi, te tooñuñu. Waaye ma ngi leen koy wax, am na ci seen biir ku sut kër Yàlla ga. Mbind mi nee na: Yërmande la bëgg, waaye du rendi saraxi mala. Su ngeen xamoon lu wax joóju tekki, kon dungeen teg tooñ ñi tooñul. Ndaxte Doomi nit ki mooy boroom bésu noflaay bi.\nKu fi amoom jur, mu daanu ci kámb ci bésu noflaay bi, ndax doo ki jàpp, génne ko? Nit nag, ndax ëppul maana mala? Bu ngeen mane xarafal nit bésu noflaay bi, ngir baña wàcc yoonu Musaa, lu tax nag ngeen mere ma, ndax li ma ci wéral nitu lëmm? Bàyyileen di àtte ci ningeen di gise, te di atte dëgg. Bésu noflaay bi, den leen ko jagleel, waaye atte ma taxa ñëw ci àddina; ngir ñi gumba gis, ñiy gis gumba. (7)\nKi barkeel mooy kiy degu kàddug Yàlla te di ko topp (1)\nBu njaatigeem ñëwee, te gis muy def noonu, surga boobu dina am ngërëm. (2)\nYeen ñi xam seen ñàkk doole ngir neex Yàlla, barkeel ngeen,\nNdaxte nguuru Yàlla Aji Kawe ji yeena ko yelloo.\nYeen ñi nekk ci naqar, barkeel ngeen, ndax dees na dëfal seen xol.\nYeen ñi lewet, barkeel ngeen, ndax dingeen don àddina si.\nYeen ñi xiif te mar njub, barkeel ngeen, ndax dees na leen yërëm.\nYeen ñi am xol bu sell, barkeel ngeen, ndax dingeen gis Yàlla.\nYeen ñiy wuut jàmm, barkeel ngeen dees na leen tudde doomi Yàlla.\nYeen ñi ñu fitnaal ndax seen njub, barkeel ngeen, ndaxte nguuru Yàlla Aji kawe ji, yeena ko yelloo.\nBarkeel ngeen, bu ñu leen di saaga, di leen fitnal, di leen sosal lépp lu bon ngir man. Bégleen te bànneexu, ndax seen yool dina réy laaxira. Ndaxte noonu lañu daan fitnaale yonent yi fi jiitu. (3)\nLi nga ma gis a tax nga gem? Ki bég mooy ki gëm te gisu ma! Waaye yeen barkeel ngeen, ndaxte seeni bët a ngi gis, seeni nopp di dégg!\nAgsileen, yeen ñi sama Baay barkeel, jëlleen nguur gi ñu leen waajal li dale ci njàlbéen àddina. (5)\nDOOLEY ÑAAN BI\nBa léegi ñaanaguleen dara ci sama tur, ñaanleen mu nangu, bu ko defe, seen mbég mat sëkk .(1)\nDem nga seeti sa xariit ci xaaju guddi, ne ko: Xariit lebal ma ñetti mburu. Dafa am sama xariit bu ma ganesi, te awuma dara lu ma ko jox. Waaye kooku nekk ci biir néegam, dina ko tontu ne: Bu ma lakkel, tëj naa bunt bi ba nopppi. Te tëd man ak sam njaboot; mënuma jóg dina la jox dara. Maa ngi leen koy wax, su jógel jox ko li muy laaj ndax li ñu xaaritoo it, ndax la kee ñak jom dina tax mu jox ko lépp li mu soxla. Moo tax ma ne: Ñaan leen, ñu may leen. Ndaxte képp kuy ñaan, dinga am; kuy seet, dinga gis, kuy fëgg, ñu ubbil la. (2)\nDafa amoon cib dëkk, benn áttekat bu ragalul Yàlla te faalewul mbindeef. Amoon na itam ca dëkk ba jigéen bu jëkkëram faatu ju daan faral di ñëw ci moom, ñaan ko. Attekat ba bañ lu yàgg, waaye am bés mu ne ci xelam: Raguluma Yàlla te faalewuuma mbindeef, waaye jigéen jii sonal na ma. Kon dina ko àtte, ngir mu bañata ñëw di ma sonal, di ma réy ak ay wax.\nNdax Yàlla du àtte njub mbooloom mi mu tànn te ñu koy ñaam wall guddi ak bëccëg? Ndax dina leen xaarlo? Maa ngi leen koy wax, dina leen àtte ju ci lu gaaw. Waaye bu Ràmmukat bi di Almasi bi te di Doomu nit ki ñëwee, ndax dina fekk ngëm ci àddina si? (3)\nTe iit bu ngeen di ñaan, buleen bareel wax amul njëriñ, mel ni ñi xamul Yàlla. Ñoom defe nañu ne, Yàlla dina leen nangul ndax seen wax ju bare. Buleen nirook ñoom, ndaxte seen Baay xam na seeni soxla, laata ngeen ko koy wax. (4)\nYonent Yàlla Esayi bind na ne: " Sama kër dinañu ko woowe këru ñaan ci Yàlla. (5)\nBu ngeen di ñaan Yàlla, lépp lu ngeen ko mana laaj, gëm leen ne jot ngeen ko, te dingeen ko am. Bu ngeen saxe ci man te saxal samay gádu ci seen xol, lu ngeen ñaan mu nangu . (6)\nYeen nag nii ngeen ware ñaane:\nSunu Baay bi ci nekk ci kaw,\nNa sa tur sell,\nNa sa` nguur ñëw,\nNa sa coobare am ci suuf mel ni ci kaw\nMay ñu tey li ñu ware dunde;\nTe Baal ñu sunnuy tooñ;\nBu nu teg ci yoonu náttu, waaye nga\nmusal nu ci lu bon.\nNdaxte yaw yaa yelloo nguur gi\nAk màggaay yi bo fàww. Amiin. (7)\nALAL SI ASAMAAN\nDefalleen nit ñi li ngeen bëgg ñu defal leen ko (1)\nDafa amoom Borom alal, yuy sol yére yu rafet te jafe, tey dund bés bu set dund gu neex. Fekk miskin nu ñuy wax Lasaar daan tëdd ca buntu këram, fees dell ak ay góom, te bu sañoon, di lekk ci desiti ñam wiy rot ci lekkukaayu boroom alál ji. Xájj yi sax daan nañu ñew, di ñëw di mar ay góoman. Noonu miskin ma faatu, malakaa yi yóbbu ki ca wet Ibrahima. Boroom alal ja itam dee, ñu suul ko. Bi ñu koy mbugal ca safara, nu séen fu sore Ibrahima ak Lasar ci wetam. Noonu mu yuuxu ne: Maam Ibrahima, yërëm ma! Yebalal Lasar, mu sëp catal baaraaman ci ndox, seralal ma sam làmmiñ, ndaxte maa ngi sonn lool ci safara sii! Ibrahima ne ko: Sama doom, fáttalikul ne, jot nga sa bànneex ci àddina, fekk Lasar dëkk ci tiis. Loolu tax xolam sedd fii, yaw nag, ngay sonn. Rax - dolli it ma na kàm gu xóot sunu digante ak yeen ba tax ñi bëgga jóge fii jëm ci yeen, walla ñi bëgga jóge foofu jëmsi ci nun, duñu ko man. Noonu boroom alal ja ne: Kon nag, maa ngi lay ñaam nga yebal Lasar ca sama kër baay, ndaxte am naa fa juróomi rakk. Na leen artu ngir ñu baña ñëw ñoom itam ci bérabu mettit wii. Ibrahima ne ko: Say doomu baay, ñu ngeek Yoonu Musaa ak téreey Yonent yi. Nañu leen déggal. Borom ala ja ne ko: Déedeet, maam Ibrahima waaye su kenn dekkee, dem ca ñoom, dinañu tuub seeni bàkkaaar. Waaye Ibrahima tontu koo ne: Su ñu dégluwul Musaa ak yonent yi, kon ku dekki sax, du tax ñu gëm. (2) Te bu ngeen dee leble te yaakaar ci ndelloo, ban ngërëm ngeen ciy am? Bàkkaarkat yi it dañuy lebal seeni moroom, ngir ñu dello leen ko. Képp ku la ñaan, may ko, te ku nangu say yëf, bu ko ko laaj. (3) Ci dëgg ma ngi leen koy wax, li jigèen ju ñakk jee dugal ci defufaay bi moo ëpp maana alalu ñeneen ñi ñëp. Ñoom ñëp dañu sàkksu ci seen barele, waaye moom dafa sàkku ci néewleem, ba far ko joxe lépp, toog. (4) Samay xarit, dugg ci nguuru Yàlla lu jafee ngoogu! Giléem jaar ci bën-bënu pusa, moo gëna yomb borom alal dugg ci nguuru Yàlla. Loolu të na na nit, waaye tëwul Yàlla. (5)\nBuleen dajale alal ci àddina, fu ko max ak xomaag di yàqe, ak fu sàcc di dugg, jot ko. Waaye dajaleleen alal ci laaxira, fu ko max ak xomaag dul yaqe, ak fu sácc dul dug jot ko. Ndaxte fu sa alal nekk, fa la sa xol nekk itam. (6)\nWottuleena def seeni jëf yu jub ci kanamu nit ñi, muy ngistal, lu ko moy, dungeen am yool ci seen Baay bi nekk ci kaw. Booy sàkk sarax nag, bul yeble ci sa kaman, ñu yéene la. Noonu la naaféq yi di def ca jàngu ya ak ca mbedd ya, ngir nit ñi màggal leen. Ci dëgg maa ngi leen koy wax, jot nañu seen pey gépp. (7)\nBooy sàkk sarax, bu sa loxob cámmooñ xam li sa loxob ndeyjoor di def, ngir sa sarax nekk kumpa. Noonu sa Baay bi dara umpul, dina la ko delloo. (8)\nMayeleen te dinañu leen may. Dinañu leen ëmbal matt bu baax bu ñu rokkas te yengal ko, mu fees bay tuuru. Ndaxte dees na leen nattal ak natt bi ngeen di nattale. (9)\nDafa amoom waa ju bare alal, te ay toolam nangu lool, muy werante ci xelam naan: Nu ma wara def? Ndaxte amatuma fuma dajale sama ngóob mi. Noonu me ne: Nii laay def; daaneel sama saq yi, defaraat yu gëma réy, ba man cee dajale sama dugub ji ak sam am-am jépp. Te diina kañ sama bopp ne: Yaw mii, am nga alal ju bare, ju mana dem ay ati at, noppalal sa yaram, di lekk, di naan, tey bégg. Waaye Yàlla ne ko: Ñàkk xel! Guddig tey, dees na jël sa bakkan. Kon li nga dajale lépp, ku koy moom! Noonu laa Yàlla di def ñiy dajale alal ci àddina si te tóppatoo wu ñu mbiru Boroom bi. Te iit, moom àddina sép lu muy jëriiñ nit, bu ñakkee bakkanam? Te it lu mu wara wécce bakkanam?\nNGËM LIY RANDAL AY TUND\nÑu bare dinañu ñëw, joge ci penku ak soowu, bokk lekk ci nguuru Yàlla Aji kawe ji. Waaye ñi waroona bokk ca nguur ga, dees na leen sànni ci biti, ci lëndëm gi. (2)\nBu ñaar ci yeen déggoo ci àddina, ngir ñaan lu mu mana doon, sama Baay bi nekk ci kaw dina leen ko may. Ndaxte fu ñaar walla ñetti nit boloo ci sama tur, naa ngi ci seen biir. (3)\nÑi ma gëm dinañu ànd ak firnde yii: Ci sama tur dinañu dàq rab yi, di wax làkk yu bees, di jàpp jaan ak seeni loxo, te buñu naane lu ñu tooke, du leen wàññi dara, je jàrag ju ñu teg loxo, mu wér. (4) Su ngeen ame ngëm gu tuuti niw peppu fuddën, kon dingeen ne tund wi: " Jóggel fii, toxu fale te dina fa dem."\nMoo tax maa ngi leen koy wax, bu ngeen di ñaam Yàlla, lépp lu ngeen ko mana laaj, gëmleen ko, te dingeen ko am. (5)\nCi dëgg maa ngi leen koy wax, lépp lu ngeen yeew ci àddina dees na ko yeew ci asamaan, te lépp lu ngeen yiwi ci àddina dees na ko yiwi ci asamaan (6)\nGëmal rekk te baña tiit. Ku gëm man la lépp. (7)\nTEEY, YËRMËNDE, AK BAALE\nWaaye ki mgëggeelam néew dafa fekk ñu baal ko lu tuuti. (1)\nDa fee amoon ñaari nit, ñu ameel bor been leblekat. Keen kaa ngi ko ameel téeméeri junni ci xaalis, ki ci des fukki juuni. Waaye kenn ci ñoom mënu ko fey. Noonu mu baal leen bor ya. Ci ñaar ñooñu nag, kam moo ko ciy gëna bëgg? (2)\nLoolu moo tax nguuru Yàlla Aji kawe ji dafa mel ni buur bu bëgga waññ alalam ak ay jaraafam. Ba mu tàmbale waññ nag ñu indil buur ba ka ko ameel xaalis bu baree- bare. Waaye jaaraaf ja amu lu mu feye. Kon nag sangam santaane ñu jaay ko moom ak jabaram ak ay doomam ak lépp lu mu am, ngir fey bor ba.\nBi loolu ame jaraaf ja gém, gis benn moroomu jaraafam bu ko amel ay junni. Mu daldi ko jàpp, poñe ko, ne ko: Fey ma li nga ma ameel. Noona nag moroom ja daldi daanu cu suuf, ñaan ko ne: Muñal ma, dina la fey. Waaye moon nanguwu ko, mu dem tëj ko kaso, ba kera muy fey li mu ko ameel. Bi ay morooma gise loolu nag, ñu daldi am naqqar wu réy, daldi dem , xamal seen sáng li xew lépp. Sáng ba nag woolu jaaraaf ba, ne ko: Yaw jaraaf ju soxor nga! Baal na la bor bépp, ndaxte tinu nga ma. Lu tax yaw itam yërëmoo sa moroom ni ma la yërëme. Noonu sáng ba mer jébbal ko ñiy fitnaale ca kaso ba, ba kera muy fey li mu ko ameel lépp. Noonu la ma sama Baay bi ci kaw di def bu ngeen baalul ku nekk seem mbokk ak xol bu sedd. (3)\nWaxuma la ba ci juróom-ñaari yoom, waaye bi juróom ñaar fukki juróom-ñaari yoon. Gawala juboo ak ci law yóbbu ngeen layooji, bala ngeena eggsi ngir bañ ki ngay layoo jëbbal la àttekat ba, kooka jox la alkaati ba, ñu tëj la. (4)\nTe iit dégg ngeen ne, waxoon nañu: Bët, bët a koy fey, bëñ, bëñ a koy fey. Waaye man maa ngi leen di wax ne: Bu leen bañ ku leen def lu bon, waaye ku la pes ci sa lexu ndeyjoor, jox ko ba ca des. Ku la bëgga kalaame ngir jël sa turki, nga boole ca it sa mbub mu mag. Ku la ga ko yenul ko doxud ben kilomet, àndal ak moom ñaar. Mayal ku lay ñaan, te bul jox gannaaw ku lay leb. (5)\nTe it bu ngeen di ñaan, fekk ngeen jáppal ken dara, baal leen ko ngir seen Baay ci kaw baal leen seeni tooñ, yeen itam. Bu la sa moroom tooñee, demal disoog moom ci pett. Bu la dëggloo, tég nga sa xarit boobu ci yoon. (6) Su ngeen baalee ñi leen tooñ, seen Baay bi ci kaw dina leen baal seeni tooñ, yeen itam. (7)\nDUND WIY MEÑÑ\nDingeen leen xàmmee ci seeni jëf. (1)\nYeena di xoromas àddina. Bu xorom si sàppee, nan lañu koy delloo cafkaam? Du jëriñati dara, lu du ñu sanni ko ci biti, nit ñi dox ci kawam.\nNoonu garab gu baax gu nekk dina meññ doom yu neex, waaye garab gu bon dina meññ doom yu bon. Garab gu baax mënula meññ ludul doom yu neex. Garab gu nek, gu gul meññ doom yu neex, dees na ko gor, sànni ko ca safara sà. Ci seeni jef nag ngeen leen di xàmmee. (2) Ab nit amoon na ci toolam garab bu ñu naan figg. Benn bés mu ñëw di ko raas si, fekku ci benn doom sax. Noonu mu ne surga ya: Ñetti at a ngii may ñëw di raas si garab gi te duma ci fekk dara. Gor ko, lu tax muy xatal tool bi? Surga ba tontu ko ne: Sàng bi, bàyyiwaat ko fi at mii. Dina wàqi taat wi, def ci tos. Xajna dina meññi. Bu ko deful nga gor ko. (3)\nLiy feeñal sama ndamu Baay moo di gëna meññ tey wone noonu ne, samay taalibe ngeen. Noonu nit ku baax, l u baax lay wax jëla ko ca fa mu denc lu baax, te nit ku bon lu bon lay wax, jële ko ca fa mu denc lu bon. (4)\nDafa amoon beyjat bu demoon jiyi. Bi muy saaw toolam nag, len ci pepp mi wadd ci kaw yoon wi, picci yi daldi ñëw, lekk ko lépp. Leneen ci pepp mi wadd ci bérab bu bare ay doj te néew suuf, mu daldi sax bu gaaw, ndaxte suuf si barewul. Waaye bi jant bi naajee mu lakk, wow, ndaxte amul ay reen. Leneen nag wodd ci biir ay xaaxaam, xaaxaam yi daldi jóg, tànc ko. Li ci des dal ci suuf su baax, nangu ba def ab gub. Lii àntu ba mat téeméeri yoon lu ëp la mu ji woon, lii maat juróom benn fukk yoon, li ci des fanweer.\nWËR, WËRAL YARAM AK RUU\nÑi wër soxlawuñu fajkat, ñi wéradi ñoo ko soxla. (1)\nXam leen ne: Yirmande la bëgg, waaye du rendi mala. Ñëwu ma ngir woo ñi jub, waaye de maa ñëw nbir bàkkaarkat yi mëna tuub seen bàkkaar. Ki Seytaane tenk, ndax ken waru koo yiwi? (2)\nMa wax ne: Baal nañu la say bàkkaar, walla ma ne: Jógal te dox; lan moo ci gëna yomb? Ndax ngeen mëna xam ne Doom nu nit ki am na sañ-sañ ci kaw suuf bu mu baale bàkkar yi. Ci loolu mu ne ko: Ñibbil, na am ni nga ko gëme. Sa ngëm faj na la demal ci jámm. (3)\nKan ci yéen su amoon téeméeri xar, te benn réer ci, nooy def? Ndax doo báyyi ca perlukaay ba júroon fukki xar ya ak juróon ñeent, toppi ma réer, ba bis ko? Te boo kos gisee, dinga ko gàddu ak bànneex, yóbbu ko kër ga. Boo àgge ca kër ga, dinga woo say xarit ak say dékkandoo, ne leen: Kayleen baneexu ak man ndaxte gis na sama xar ma réeroon. Maa ngi leen di wax lii: Ci noonule, dina am mbég ci asamaan, bu ben bàkkaarkat tuube ay bàkkaaram. (4) Te, it bu jigéen dencoon fukki libidoor, ben réer ca, nu muy def? Ndax du taal ab làmp, bàle kër ga, seet fu nekk, ba gis ko? Bu ko gisee, dina woo ay xaritam ak ay dëkkandoom, ne leen: Kaayleen bànneexu ak mam, ndaxte gis naa sama alal ja réeroom, Maa ngi leen di wax lii: Ci noonule malakaay Yàlla yi di ame mbèg ci benn bàkkaarkat bu tuube ay bàkkaaram. (5)\nNJÀNG YU MÀGG YI NJÀNGALE BU BEES BI\n1,2. Macë 7:24-27` 3. Lukk 18:10-14, 16,17; 4. Yowanna 7:17,16; 5. Yowannna 4: 21-24; Lukk 19:40, 6. Macë 12: 3-12; Yowanna 7:23,24, 7. Yowanna 9:39\n1,2. Lukk 11:28; Macë 24:46, 3. Macë 5: 3-12, 4. Yowanna 20: 29; Macë 13:16, 5. Macë 25:34\n1. Yowanna 16:24, 2. Lukk 11: 5-10, 3. Lukk 18:2-8, 4. Macë 6: 7, 8, 5. Macë 21:13; Esayi 56: 7, 6. Macë 6:6; Mark 11: 24; Yowanna 15:16, 7. Macë 6: 9-13\nALAL YI CI ASAMAAN\n1. Lukk 6:31, 2. Lukk 16:19-31, 3. Lukk 6: 34 , 30 4. Mark 12: 43, 44, 5. Mark 10: 24, 25, 27, 6. Macë 6: 19-21, 7. Macë 6: 1, 2, 8; 8. Macë 6: 34, 9. Lukk 6: 38, 10. Lukk 12: 16-21; Macë 16: 26\n1. Macë 9:29, 2. Macë 8:11, 12, 3. Macë 18: 19, 20, 4. Mark: 16: 17, 18, 5. Macë 17: 20; Mark 11: 24 6. Macë 18: 18, 7. Mark 5: 36; 9: 23.\nTEEY, YIRMANDE AK BAALE\n1. Lukk 7:47, 2. Lukk 41, 42, 3. Macë 18: 23-35, 4. Macë 18: 22, ; 5: 25, 5. Macë 5: 38-43, 6. Mark 11: 25; 5. 23, 24, 7. Macë 6: 14\n1. Macë 7: 16, 2. Macë 5: 13, 7: 17-20, 3. Lukk 13: 6-9, 4. Yowanna 15: 8, Macë 12: 35, 5. Macë 13: 18-23.\nWËR, AK WËRAL YARAM AK RUU\n1,2. Macë 9: 12-13; Ose 6: 6; Lukk 13: 16, 3. Macë 9: 5; 6:2; 8:13; Lukk 8:48, 4. Lukk 15: 4-7, Lukk 15: 8-10.